1. Il-Kunsill Ewropew japprova l-Ftehim dwar il-ħruġ tar-Renju Unit tal-Gran Brittanja u tal-Irlanda ta' Fuq mill-Unjoni Ewropea u mill-Komunità Ewropea tal-Enerġija Atomika. Fuq din il-bażi, il-Kunsill Ewropew jistieden lill-Kummissjoni, lill-Parlament Ewropew u lill-Kunsill biex jieħdu l-passi meħtieġa biex jiżguraw li l-ftehim ikun jista' jidħol fis-seħħ fit-30 ta' Marzu 2019, sabiex ikun previst ħruġ ordnat. 2. Il-Kunsill Ewropew japprova d-Dikjarazzjoni Politika li tistabbilixxi l-qafas għar-relazzjoni futura bejn l-Unjoni Ewropea u r-Renju Unit tal-Gran Brittanja u tal-Irlanda ta' Fuq. Il-Kunsill Ewropew jiddikjara mill-ġdid li l-Unjoni hija determinata li fil-futur ikollha sħubija kemm jista' jkun possibbli mill-qrib mar-Renju Unit f'konformità mad-Dikjarazzjoni Politika. L-approċċ tal-Unjoni ser ikompli jiġi definit mill-pożizzjonijiet u l-prinċipji ġenerali stabbiliti fil-linji gwida tal-Kunsill Ewropew miftehma preċedentement. Il-Kunsill Ewropew ser jibqa' impenjat b'mod permanenti bil-kwistjoni. 3. Il-Kunsill Ewropew jirringrazzja lil Michel Barnier għall-isforzi bla heda tiegħu bħala kap negozjatur tal-Unjoni u għall-kontribut tiegħu biex tinżamm l-għaqda bejn l-Istati Membri tal-UE27 matul in-negozjati dwar il-ħruġ tar-Renju Unit mill-Unjoni Ewropea. Konklużjonijiet tal-Kunsill Ewropew (Art. 50), 25 ta' Novembru 2018 Għal aktar dettalji u dokumenti: Ara l-paġna tal-laqgħa